Кесе Тәгеш

Кесе Тәгеш () — Силәбе өлкәһенең Сосновка районында юҡҡа сыҡҡан ауыл. 1957 йылғы Ҡыштым һәләкәтенән һуң, 1959—1962 йылдарҙа ауыл халҡы күсерелгән.

 Географияһы 
Тинес йылғаһының һул яҡ яры буйында урынлашҡан булған.

 Тарихы 
Кесе Тәгеш — ҡатай башҡорттарының ауылы. Бала ҡатай ырыуы башҡорттары тарафынан нигеҙләнгән. Тарихы Оло Тәгеш ауылы менән бәйле. Элек Юлай тип аталыуы мөмкин («План Балакатайской волости 1793 г.»).

1904 йылда Екатеринбург өйәҙе Һары улусы Кесе Тәгеш ауылында 16 йортта 93 башҡорт йәшәгән. Был осорҙа Иҫке Әсән йәмғиәте составына Иҫке Әсән, Һары, Булат, Этбай, Шәрипҡол, Сөләймән, Оло Тәгеш, Кесе Тәгеш, Яңы Әсән, Назар ауылдары инә.

Революциянан һуң Башҡортостан автономияһының (1919 йылдан һуң Башҡортостан АССР-ының) Арғаяш кантоны составына керә. 1930 йылдан — Башҡортостан АССР-ы Ҡоншаҡ районы, 1934 йылда Урал өлкәһе Арғаяш милли округы составына бирелә, шул уҡ йылдың көҙөнән — Силәбе өлкәһе Ҡоншаҡ районы, һуңынан Сосновка районы составында.

1957 йылғы Ҡыштым һәләкәтенән һуң («Маяҡ» химкомбинатында радиацион авариянан һуң), 1959—1962 йылдарҙа ауыл халҡы күсерелгән.

 Халҡы 
1920 йылда ауылда 30 йорт хужалығында 142 кеше (69 ир-егет һәм 73 ҡатын-ҡыҙ) йәшәгән, барыһы ла — башҡорттар. 

 Иҫкәрмәләр 

 Һылтанмалар 


Категория:Сосновка районы (Силәбе өлкәһе) тораҡ пункттары
Категория:Силәбе өлкәһенең юҡҡа сыҡҡан тораҡ пункттары
Категория:Силәбе өлкәһенең башҡорт ауылдары